
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 378 


28 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαβάθμιση θέσεων διοικητικών υπαλλήλων των Γραφεί¬ 
ων των: α) Ειδικού Γραμματέα του Εθνικού Τυπογρα¬ 
φείου και β) Ειδικού Γραμματέατου Σώματος Επιθεω¬ 
ρητών - Ελεγκτών Δημόσιας Διοίκησης του Υπουργεί¬ 


ου Εσωτερικών, Δημόσιας Διοίκησης και 
Αποκέντρωσης και καθορισμός καθηκόντων των 

υπαλλήλων που υπηρετού στις θέσεις αυτές. 1 

Έγκριση Ο.Ε.Υ. στο Δήμο Χρυσούπολης Ν. Καβάλας του 
Ν.Π.Δ.Δ. με την επωνυμία "Δημοτικό Αθλητικό Κέντρο 
Χρυσούπολης. 2 


Χορήγηση αδείας Ίδρυσης και Λειτουργίας Ερασιτεχνι¬ 
κής Σχολής Χορού στην Αικατερίνη Χριστακοπούλου 3 
Επικύρωση του Οργανισμού Εσωτερικής Υπηρεσίας 
(Ο.Ε.Υ) του Δημοτικού Παιδικού Σταθμού Λιδορικίου 


Ν. Φωκίδας. 4 

Επικύρωση του Οργανισμού Εσωτερικής Υπηρεσίας 
(Ο.Ε.Υ) του Δημοτικού Παιδικού Σταθμού Πεντάπολης 
Δήμου Λιδορικίου Ν. Φωκίδας. 5 


ΑΠΟΦΑΣΕΙ Σ 

Αριθ. ΔΙΔΚ/5916 (1) 

Διαβάθμιση θέσεων διοικητικών υπαλλήλων των Γ ραφείων 
των: α) Ειδικού Γραμματέα του Εθνικού Τυπογραφείου 
και β) Ειδικού Γραμματέα του Σώματος Επιθεωρητών - 
Ελεγκτών Δημόσιας Διοίκησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης και καθορι¬ 
σμός καθηκόντων των υπαλλήλων που υπηρετούν στις 
θέσεις αυτές. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18, παρ. 16 εδάφιο δεύτερο του Ν.2503/’97 
(ΦΕΚ107/Α/97) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

β) Του άρθρου 6του Ν.2477/97(ΦΕΚ59/Α/8-4-97) «Συνήγο¬ 
ρος του Πολίτη και Σώμα Επιθεωρητών-Ελεγκτών Δημόσιας 
Διοίκησης» όπως ισχύει. 


γ) Του άρθρου 30 παρ. 9 του Ν. 1558/85 «Κυβέρνηση κοι 
Κυβερνητικά Όργανα (ΦΕΚ 137/Α/26.7.85) 
δ) Του άρθρου 27 του Ν. 2081/1992 (ΦΕΚ 154/Ά792). με το 
οποίο προστέθηκε άρθρο 29' στο Ν. 1558/85. 

ε) Του άρθρου 79του Ν. 2683/99 «Κύρωση του Κώδικα Κα¬ 
τάστασης Δημοσίων Πολιτικών Διοικητικών υπαλλήλων 
ΝΠΔΔ και άλλες διατάξεις) (ΦΕΚ 19/Α/9.2.99). 

στ) Του Π.Δ. 373/95 «Συγχώνευση των Υπουργείων Προε¬ 
δρίας της, Κυβέρνησης και Εσωτερικών στο Υπουργείο Εσω¬ 
τερικών Δημόσιας Διοίκησης και Αποκέντρωσης και καθορι¬ 
σμός των Αρμοδιοτήτων του» (ΦΕΚ 201 /Α'/14.9.95). 

ζ)Του Π.Δ 400/95 «Σύσταση Γενικής Γραμματείας Δημό¬ 
σιας Διοίκησης στο Υπουργείο Εσωτερικών, Δημόσιας Διοίκ¬ 
ησης και Αποκέντρωσης και καθορισμός των αρμοδιοτήτων 
της» (ΦΕΚ 226/Α/1-11-95). 

η)Του Π.Δ 188/96 (ΦΕΚ 146/Α/96) «Οργανισμός Εθνικού Τυ¬ 
πογραφείου». 

2. Την ανάγκη διασφάλισης της εύρυθμης λειτουργίας των 
Γραφείων των Ειδικών Γραμματέων του Εθνικού Τυπογρα¬ 
φείου καιτου Σώματος Επιθεωρητών-Ελεγκτών Δημόσιας Δι¬ 
οίκησης. 

3. Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

1. Τη διαβάθμιση δύο (2) θέσεων διοικητικών υπαλλήλων 
που συστάθηκαν με τις διατάξεις του άρθρου 18 παρ. 16 εδά¬ 
φιο δεύτερο του Ν. 2503/’97(ΦΕΚ107/Α/97) σε συνδυασμό με 
το άρθρο 30 παρ. 9 του Ν. 1558/85 για καθένα από τα Γ ραφεία 
που αναφέρονται στην παρ. 2 του ανωτέρω σκεπτικού της 
παρούσας απόφασης, ως εξής: 

Δύο (2) θέσεις με βαθμό Α'ή Β'ή Γ ήΔ'των κατηγοριώνΠΕ 
ή ΤΕ ή ΔΕ ή ,ΥΕ.. 

2. Τα καθήκοντα των υπαλλήλων που καταλαμβάνουν τις 
πιο πάνω θέσεις καθορίζονται ως εξής: 

Επικουρούν στο έργο του τον Ειδικό Γραμματέα για την 
εξυπηρέτηση του οποίου αποσπάσθηκαν και ειδικότερα: 

α) Ο υπάλληλος με βαθμό Α' ή Β’ της κατηγορίας ΠΕ θα 
μπορεί να εκτελεί χρέη Προϊσταμένου και θα κατευθύνει και 
συντονίζειτις ενέργειες όλων όσων υπηρετούν σε θέσειςτου 
Γ ραφείου του Ειδικού Γ ραμματέα. Θα φροντίζει, επίσης, για 
όλα τα θέματα οικονομικής και διοικητικής μέριμνας που 
αφορούν το προσωτπκό του Γραφείου όπου υπηρετεί και θα 
ασκεί τα καθήκοντα που του αναθέτει ο οικείος Ειδικός Γ ραμ- 
ματέας. 

β) Οι λοιποί υπάλληλοι θα ασκούν τα καθήκοντα που τους 
αναθέτει ο Προϊστάμενος ή απευθείας ο Ειδικός Γραμματέας 
για την εξυπηρέτηση του οποίου αποσπώνται. 

Η απόφαση αυτή να δημοσιευτεί στην Εφημερίδος της Κυ- 
βερνήσεως. 

Αθήνα, 1 Μαρτίου 2002 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 

-♦- 

Αριθ. οικ. 3363 (2) 

Έγκριση Ο.Ε.Υ. στο Δήμο Χρυσούπολης Ν. Καβάλας του 
Ν.Π.Δ.Δ. με την επωνυμία "Δημοτικό Αθλητικό Κέντρο 
Χρυσούπολης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Τις διατάξεις: 

Α) Του άρθρου 14 του Ν. 2880/2001 "Πρόγραμμα Πολιτεία 
για την μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις". 

Β) Του Νόμου 2503/97 "Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτ/ση και 
άλλες διατάξεις". 

Γ) Του άρθρου 12 του Ν. 1188/81 όπως τροποποιήθηκε με 
τις διατάξεις του άρθρου 26 του Ν. 1832/99 και αντικαταστά- 
θηκε με το άρθρο 8παρ. 5 του Ν. 2307/95. 

Δ) Τις διατάξεις του Δημοτικού και Κοινοτικού κώδικα Π.Δ. 
410/95 και ειδικότερα του άρθρου 203. 

Ε) Του Ν. 2190/94 "Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης, όπως 
τροποποιήθηκε. 

Στ)Των Π.Δ/των 50/2001 "Καθορισμός προσόντων διορι¬ 
σμού σε θέσεις φορέων του δημόσιου τομέα", 37 α/87 & 
20/90 "Μερική επέκταση διατάξεων που ισχύουν για τους δη¬ 
μοσίους υπαλλήλους, άλλων Ν.Π.Δ.Δ. και στους υπαλλήλους 
των Ο.Τ.Α." όπως ισχύουν κάθε φορά. 

Ζ) Την με αριθμ.4308/6-7-01 απόφαση του Γενικού Γραμ¬ 
ματέα Περιφέρειας Αν. Μακεδονίας Θράκης με την οποία με¬ 
ταβιβάζεται εξουσία υπογραφής "Με εντολή Γενικού Γραμ¬ 
ματέα" στον Προϊστάμενο Δ/σης Τ.Α. & Διοίκησης. 

Η) Τη με αριθμ. 4173/19-4-01 απόφαση του Γ.Γ. Περιφέρει¬ 
ας Α.Μ.Θ. περί σύστασης Ν.Π.Δ.Δ. με την επωνυμία "Δημοτι¬ 
κό Αθλητικό Κέντρο Χρυσούπολης" ΦΕΚ 528/9-5-01. 

2. Το με αριθμ. 5/2001 πρακτικό του Υπηρεσιακού Συμβου¬ 
λίου Υπαλλήλων Ο.Τ.Α. Ν. Καβάλας στο οποίο διατυπώνειτην 
σύμφωνη γνώμη του επί της αριθμ. 199/2001 απόφασης Δη¬ 
μοτικού Συμβουλίου Δήμου Χρυσούπολης, "περί εγκρίσεως 
Οργανισμού Εσωτερικής Υπηρεσίας" του Ν.Π.Δ.Δ. με την 
επωνυμία "Δημοτικό Αθλητικό Κέντρο Χρυσούπολης" όπως 
συντάχθηκε με την αριθμ. 13/01 απόφαση του Διοικητικού 
του Συμβουλίου, αποφασίζουμε: 

Εγκρίνουμε την αριθμ. 199/2001 απόφαση του Δημοτικού 
Συμβουλίου του Δήμου Χρυσούπολης: "Περί εγκρίσεως Ορ¬ 
γανισμού Εσωτερικής Υπηρεσίαςτου Νομικού Προσώπου με 
την επωνυμία "Δημοτικό Αθλητικό Κέντρο Χρυσούπολης" ως 
ακολούθως: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ ΔΗΜΟΤΙΚΟΥ ΑΘΛΗΤΙ¬ 
ΚΟΥ ΚΕΝΤΡΟΥ ΧΡΥΣΟΥΠΟΛΗΣ 

Οι υπηρεσίες του Δημοτικού Αθλητικού Κέντρου λειτουρ¬ 
γούν σε επίπεδο Διεύθυνσης ή τμήματος ή γραφείου ανάλο¬ 
γα με την δυναμικότητα του δημοτικού χώρου άθλησης σύμ¬ 
φωνα με την υπ'αριθμ. 76/2001 συστατική πράξη προσαρμο¬ 
γής του. 

Α) Σε επίπεδο Δ/νσης Γυμναστηρίων με τα εξής τμήματα: 

1. Διοικητικών και Οικονομικών Υπηρεσιών 

2. Συντήρησης και κατασκευής Αθλητικών Εγκαταστάσεων 


3. Αθλητικών και Πολιτιστικών Δραστηριοτήτων 

β) Σε επίπεδο τμήματος Γ υμναστηρίων με γραφεία 

1. Διοικητικών και Οικονομικών Υπηρεσιών 

2. Συντήρησης και κατασκευής Αθλητικών Εγκαταστάσεων 

3. Αθλητικών και Πολιτιστικών Δραστηριοτήτων 

γ) Σε επίπεδο γραφείου γυμναστηρίου ασκούνται όλες οι 
δραστηριότητες του Δημοτικού Νομικού προσώπου Δημοσί¬ 
ου Δικαίου. 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ -ΚΑΘΗΚΟΝΤΑ ΠΡΟΪΣΤΑ¬ 
ΜΕΝΟΥ 

1. Φροντίζει για την έγκαιρη και σωστή υλοποίηση των απο¬ 
φάσεων του Διοικητικού Συμβουλίου 

2. Εισηγείται στο Διοικητικό Συμβούλιο για την στελέχωση 
με προσωπικό του τμήματός του και για την απόδοση των 
προγραμμάτων Αθλητισμού 

3. Έχειτην ευθύνη για την πιστή εφαρμογή του Κανονισμού 
λειτουργίας του Δημοτικού χώρου άθλησης. 

4. Έχει την ευθύνη για την ομαλή λειτουργία, τάξη και κα¬ 
θαριότητα του Δημοτικού χώρου άθλησης σε θέματα συντή¬ 
ρησης - καθαριότητας 

5. Ασκεί κάθε αρμοδιότητα ή ενέργεια που του ανατίθεται 
από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες υπηρεσίες ειση- 
γείται για τις αναγκαίες προμήθειες. 

7. Σε συνεννόηση με την υπηρεσίες και τα αθλητικά σωμα¬ 
τεία προβαίνει στην έκδοση προγράμματος Λειτουργίας 
Προπονήσεως Αθλητικών Σωματείων. 

8. Σε συνεννόηση με το συντηρητή χλοοτάπητα καθορίζει 
τις προπονήσεις του ποδοσφαιρικού τμήματος 

9. Εισηγείται στο Διοικητικό Συμβούλιο για την παραχώρη¬ 
ση των εγκαταστάσεων για την διεξαγωγή Αθλητικών και Πο¬ 
λιτιστικών εκδηλώσεων. 

10. Ενημερώνει την Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και καθα¬ 
ριότητας. 

11. Φροντίζει και ελέγχει όλες τις αθλητικές δραστηριότη¬ 
τες που περιβάλλουν το Δημοτικό χώρο άθλησης 

12. Σε περίπτωση ατυχήματος ή υγειονομικού επεισοδίου 
οφείλει να εξασφαλίζει τα μέσα και τις διαδικασίες για άμεση 
μεταφορά σε ανάλογο Νοσοκομείο όσων έχουν ανάγκη, κα¬ 
θώς και την καταλληλότητα και συνεχή ετοιμότητα του υγει¬ 
ονομικού προσωπικού. 

13. Εισηγείται στο Διοικητικό Συμβούλιο όλα τα θέματα και 
μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ ΟΙΚΟΝΟ¬ 
ΜΙΚΩΝ ΥΠΗΡΕΣΙΩΝ ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργαζό¬ 
μενους στο Δημοτικό χώρο άθλησης 

2. Τηρεί ενημερωμένους με όλα τα απαραίτητα στοιχεία 
στους Υπηρεσιακούς ατομικούς φακέλουςτων εργαζομένων 
στο Δημοτικό Αθλητικό κέντρο. 

3. Χορηγεί ύστερα από αίτηση πιστοποιητικά σε άτομα που 
έχουν σχέση με το Δημοτικό Αθλητικό κέντρο. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων τμημάτων ή γραφείων. 

5. Ευθύνεται για την έγκαιρη και σωστή εφαρμογή της Ερ¬ 
γατικής νομοθεσίας σ’ ότι αφορά τους εργαζομένους στο 
Δημοτικό Αθλητικό Κέντρο εισηγούμενος ανάλογα στο Διοι¬ 
κητικό Συμβούλιο. 

6. Εγκρίνει τις άδειες των εργαζομένων του Νομικού προ¬ 
σώπου 

7. Ελέγχει τις κάρτες παρουσίας των εργαζομένων και ενη- 

μερώνειτο Διοικητικό Συμβούλιο για κάθε απουσία ή ανωμα¬ 
λία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
Ο.Τ.Α. καθώς και την έγκαιρη σύνταξη και υποβολή του ετή¬ 
σιου απολογισμού. 

9. Παρακολουθεί την κίνηση Εσόδων - Εξόδων του Δημοτι¬ 
κού Αθλητικού Κέντρου κατά τομέα δραστηριότητας και ενη¬ 
μερώνει έγκαιρα τις ενδιαφερόμενες υπηρεσίες και το Διοι¬ 
κητικό Συμβούλιο. 

10. Προσδιορίζει τις τακτικές ανάγκες του Δημοτικού 
Αθλητικού Κέντρου σε ετήσια βάση και προβαίνει στην προ¬ 
μήθεια διαφόρων υλικών. 

11. Διενεργεί διαγωνισμό για μισθώσεις, εκμισθώσεις, προ¬ 
μήθειες που αφορούν το Δημοτικό Αθλητικό κέντρο σύμφω¬ 
να με τις διατάξεις που ισχύουν για τα Ν.Π.Δ.Δ. των Ο.Τ.Α. 

12. Φροντίζει για την σύνταξη, προώθηση και έγκριση δια¬ 
φόρων ενταλμάτων. 

13. Φροντίζει για την είσπραξη διαφόρων πόρωντου Δημο¬ 
τικού Αθλητικού Κέντρου 

14. Φροντίζει για την μισθοδοσία και λοιπές παροχές στους 
εργαζομένους 

15. Φροντίζει για τις πληρωμές διαφόρων προμηθειών - έρ¬ 
γων καθώς και διαφόρων τελών, φόρων, χαρτ/μου, ΙΚΑ κ.λ.π. 
σύμφωνα με τις ισχύουσες διατάξεις των Ο.Τ.Α. 

16. Παραλαμβάνει και φυλάσσει το υλικό που προορίζεται 
για το Δημοτικό Αθλητικό Κέντρο. 

17. Φροντίζει για την διανομή του υλικού σύμφωνα με το 
προορισμό τους 

18. Προβαίνει σε καταστροφή και εκποίηση του άχρηστου 
υλικού 

19. Τηρεί τα απαιτούμενα βιβλία κ.λ.π. σύμφωνα με τις δια¬ 
τάξεις περί Ν.Π.Δ.Δ. των Ο.Τ.Α. 

20. Συνεργάζεται με τα άλλα τμήματα ή γραφείο για θέμα¬ 
τα συναρμοδιότητας 

21. Φροντίζει για τον εξοπλισμό με τα απαραίτητα και κα¬ 
τάλληλα μέσα του Δημοτικού Αθλητικού Κέντρου για την 
άμεση παροχή υγειονομικής περίθαλψης στους ευρισκόμε¬ 
νους στους χώρους του Δημοτικού Αθλητικού κέντρου 

22. Έχει την δυνατότητα να εξουσιοδοτεί εγγράφως κά¬ 
ποιον υπάλληλο του τμήματος ή γραφείου του για την διεκ¬ 
περαίωση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ ΚΑ¬ 
ΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλεση 
συντήρησης ή κατασκευής και υπολογίζει τις απαιτούμενες 
δαπάνες 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων ή 
Εμπειροτέχνη, όπωςπροβλέπεται από τις σχετικές διατάξεις 
για τα δημόσια έργα. 

3. Επιβλέπει τις εργασίες μαζί με τον υπεύθυνο του Διοικη¬ 
τικού Συμβουλίου 

4. Ευθύνεταιγιατηνφύλαξη, συντήρηση, επισκευήτου υλι¬ 
κού και μέσων εξοπλισμού του Δημοτικού Αθλητικού Κέ¬ 
ντρου. 

5. Τηρεί ενημερωτικά μητρώα για όλες τις εγκαταστάσεις 
και το υλικό. 

6. Προσδιορίζει τα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθειά τους 
σε ετήσια βάση 

7. Φροντίζει για τον προσδιορισμό των αναγκών στο προ¬ 
σωπικό του τμήματός του και εισηγείται σχετικά στο Διοικη¬ 
τικό Συμβούλιο 


8. Φροντίζει για την αναζήτηση των απαιτουμένων στατι¬ 
στικών στοιχείων για ότι αφορά την συντήρηση των εγκατα¬ 
στάσεων και του υλικού. 

9. Συνεργάζεται με το άλλο τμήμα ή γραφείο για θέματα συ¬ 
ναρμοδιότητας 

10. Φροντίζει και έχει την ευθύνη για την συντήρηση όλων 
των εγκαταστάσεων του Δημοτικού Αθλητικού Κέντρου και 
συγκεκριμένα: 

• Των κτιριακών εγκαταστάσεων 

• Των ηλεκτρολογικών εγκαταστάσεων 

• Των υδραυλικών και θερμοϋδραυλικών εγκαταστάσεων 

• Των υπαίθριων εγκαταστάσεων 

• Των χλοοταπήτων 

• Των κήπων - παρτεριών 

• Κλάδεμα, κόψιμο χόρτων, λίπανση, ράντισμα, σκάψιμο 

11. Την ευθύνη της χάραξης των γραμμών σε οποιοδήποτε 
Αγωνιστικό χώρο έχει το εν λόγω τμήμα 

12. Στα γήπεδα ποδοσφαίρου με χόρτο ή χωρίς χόρτο που 
μετά από μια ή περισσότερες χρήσεις οι γραμμές σβήνονται 
εντελώς και χρειάζεται ράμμα και μέτρηση των αποστάσεων, 
τότε την εργασία αυτή την κάνει το εν λόγω τμήμα. Μ όνο στην 
περίπτωση που οι γραμμές φαίνονται και απλώς χρειάζονται 
φρεσκάρισμα για τον συγκεκριμένο αγώνα ποδοσφαίρου τό¬ 
τε το φρεσκάρισμα γίνεται από τον υπάλληλο κλάδου ΥΕ φύ¬ 
λακα -Γενικών Καθηκόντων Εργάτη που έχει υπηρεσία στο 
γήπεδο αυτό. 

13. Σε συνεννόηση με τον συντηρητή χλοοτάπητα καθορί¬ 
ζει τις προπονήσεις των ποδοσφαιρικών σωματείων. 

Κάθε εργασία, τροποποίηση, αλλαγή και επέκταση μηχα¬ 
νολογικού, ηλεκτρολογικού, υδραυλικής εγκατάστασης του 
σχεδίου του Δημοτικού Αθλητικού Κέντρου γίνεται σύμφωνα 
με τις διατάξεις του Π.Δ. 410/95 (Δ.Κ.Κ.) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσεων 
από αρμόδιο υπάλληλο μηχανικό της Τεχνικής Υπηρεσίας 
του Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες ΒΟΙΕΙΈΒ υποχρε¬ 
ωτικά θα γίνει συντήρηση τουλάχιστον δύο φορές το χρόνο 
α) είτε από υπάλληλο αντίστοιχης ειδικότητας β) είτε από ει¬ 
δικό ιδιωτικό συνεργείο συντήρησης και θα διακόπτεται η 
λειτουργία του Δημοτικού Αθλητικού Κέντρου μετά από ει¬ 
σήγηση του αρμοδίου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμάτων 
που αφορούν σε προγράμματα μαζικού αθλητισμού και μαζι¬ 
κής άσκησης 

2. Διοργάνωση αθλητικών και πολιτιστικών εκδηλώσεων 
και συμμετοχή σε εκδηλώσεις μαζικού αθλητισμού 

3. Παρακολούθηση των αποτελεσμάτων της εφαρμογής 
των προγραμμάτων και εκδηλώσεων και όταν απαιτείται τρο¬ 
ποποίηση ή βελτίωση ή αλλαγή αυτών 

4. Εισήγηση προς την Διοίκηση για την δημιουργία νέων 
αθλητικών κέντρων με την πρόβλεψη του απαιτούμενου τε¬ 
χνικού εξοπλισμού καθώς και την καλύτερη αξιοποίηση των 
υπαρχόντων αθλητικών χώρων 

5. Συντονισμός παρακολούθηση και έλεγχος της εφαρμο¬ 
γής των καθημερινών προγραμμάτων γύμνασης και λοιπών 
αθλητικών εκδηλώσεων 

6. Συνεργασία μετά αθλητικά σωματεία και συλλόγους του 
Δήμου και παροχή κάθε δυνατής βοήθειας στη λειτουργία 
αυτών 

7. Οργάνωση αθλητικών προγραμμάτων στους μαθητές 

των σχολείων σε συνεργασία με τους καθηγητές φυσικής 
αγωγής των σχολείων 

8. Προγραμματισμός και οργάνωση αθλητικών και πολι¬ 
τιστικών εκδηλώσεων σχετικών με τα προγράμματα που 
υλοποιεί το Νομικό πρόσωπο με σκοπό την διάδοση και 
την ανάπτυξη του αθλητικού πνεύματος σε όλους τους δη¬ 
μότες 

9. Μέριμνα για την καλή λειτουργία των χώρων άθλησης 

10. Ευθύνη για την καλή λειτουργία και απόδοση της υλι- 
κοτεχνικής υποδομής των αιθουσών καθώς επίσης και ο 
εντοπισμός τυχόν ελλείψεων και βλαβών του εξοπλισμού 
τους γενικότερα. 

11. Φροντίζει για την εφαρμογή κανονισμών διεξαγωγής 
των διαφόρων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά την ώρα 
άθλησης των αθλουμένων στα τμήματά τους 

13. Παροχή πρώτων βοηθειών, περίθαλψης, αντιμετώπιση 
εκτάκτων περιστατικών (κακώσεων ,τραυματισμών κ.λ.π. ) 
όλων των αθλουμένων εντός των χώρων άθλησης 

14. Τήρηση ατομικών καρτελών των αθλουμένων και ση¬ 
μείωση των επιδόσεών τους. 

15. Διαμόρφωση, εισήγηση και εφαρμογή επικοινωνιακής 
πολιτικής και προγραμμάτων για την προώθηση και προβολή 
των σκοπών και δράσεων του Α.Κ. (διοργάνωση συνεντεύξε¬ 
ων τύπου, προετοιμασία και επιμέλεια αρθρογραφίας, συ¬ 
νεργασία με Μ.Μ.Ε. κ.α.) 

16. Ενημέρωση του κοινού πάνω στην αποστολή και στις 
εκδηλώσεις του νομικού προσώπου και προβολή τους με κά¬ 
θε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση και 
διάθεση ενημερωτικού υλικού στους δημότες που έχουν 
σχέση με αυτές (προγράμματα αφίσες κ.λ.π.) 

Άρθρο 6 

Όταντο Νομικό Πρόσωπολειτουργεί σε επίπεδο γραφείου 
στην αρμοδιότητά του ανήκει η άσκηση όλων των αρμοδιο¬ 
τήτων του Νομικού Προσώπου. 

Άρθρο 7 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΤΙΚΟΥ ΑΘΑΗΤΙΚΟΥ ΚΕΝΤΡΟΥ ΧΡΥΣΟΥΠΟΛΗΣ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός) Γ, Β'και Α' (καταλη¬ 
κτικός) 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) Δ', Γ Β' (καταληκτικός) 

• Τα προσόντα διορισμού των θέσεων περιγράφονται 
στα ΠΔ 50/2001,37α /87 και 22/90. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 


ΚΑΤΗΓΟΡΙΑ ΠΕ 


ΚΛΑΔΟΣ 


ΘΕΣΕΙΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΠΕ 

ΔΙΟΙΚΗΤΙΚΟΣ 

ΟΙΚΟΝΟΜΙΚΟΣ 

ΣΥΝΟΛΑ 

1 (ΜΙΑ) 

1 (ΜΙΑ) 



ΚΑΤΗΓΟΡΙΑ ΤΕ 


ΚΛΑΔΟΣ 


ΘΕΣΕΙΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΤΕ 

ΤΕΧΝΟΛΟΓΩΝ 

ΓΕΩΠΟΝΩΝ 

ΣΥΝΟΛΑ 

1 (ΜΙΑ) 

1 (ΜΙΑ) 



ΚΑΤΗΓΟΡΙΑ ΔΕ 


ΚΛΑΔΟΣ 


ΘΕΣΕΙΣ 

ΘΕΣΕΙΣ 



ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

ΔΕ 

ΤΕΧΝΙΤΩΝ 




ΥΔΡΑΥΛΙΚΟΥ 

1 (ΜΙΑ) 


ΔΕ 

ΣΥΝΤΗΡΗΤΟΥ ΚΤΙΡΙΩΝ 1 (ΜΙΑ) 



ΣΥΝΟΛΑ 

2 (ΔΥΟ) 



ΚΑΤΗΓΟΡΙΑ ΥΕ 


ΚΛΑΔΟΣ 


ΘΕΣΕΙΣ 

ΘΕΣΕΙΣ 



ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

ΥΕ 

ΦΥΛΑΚΩΝ 

1 (ΜΙΑ) 


ΥΕ 

ΓΕΝΙΚΩΝ 




ΚΑΘΗΚΟΝΤΩΝ 

1 (ΜΙΑ) 


ΥΕ 

ΠΡΟΣΩΠΙΚΟΥ 




ΚΑΘΑΡΙΟΤΗΤΑΣ 

1 (ΜΙΑ) 



ΣΥΝΟΛΑ 

3 (ΤΡΕΙΣ) 



ΠΡΟΣΩΠΟΠΑΓΕΙΣ ΘΕΣΕΙΣ 

Προβλέπονται θέσεις τρεις (3) διαφόρων ειδικοτήτων για 
την αντιμετώπιση εποχικών, περιοδικών ή πρόσκαιρων ανα¬ 
γκών (άρθρο 18παρ. 12του Ν. 2503/97). 

Άρθρο 8 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται από τους 
κλάδους: 

• ΠΕ Διοικητικού /Οικονομικού και ελλείψει αυτού 

• ΤΕ Διοικητικού /Λογιστικού 

Β. Ο Προϊστάμενος του τμήματος Διοικητικών και Οικονο¬ 
μικών 

Υπηρεσιών προέρχεται από τους κλάδους: 

• ΠΕ Διοικητικού /Οικονομικού και ελλείψει αυτού 

• ΤΕ Διοικητικού /Λογιστικού και ελλείψει αυτού 

• ΔΕ Διοικητικών/Γ ραμματέων 

Γ. Ο Προϊστάμενος του Τμήματος Συντήρησης και Κατα¬ 
σκευών των αθλητικών εγκαταστάσεων προέρχεται από 
τους κλάδους: 

• ΠΕ Μηχανικών και ελλείψει αυτού 

• ΤΕ Μηχανικών και ελλείψει αυτού 

• ΔΕ Τεχνικών 

Δ. Ο Προϊστάμενος του Τμήματος Αθλητικών και Πολιτιστι¬ 
κών Δραστηριοτήτων προέρχεται από τους κλάδους: 

• ΠΕ Καθηγητών Φυσικής Αγωγής και ελλείψει αυτού 

• ΠΕ Διοικητικού /Οικονομικού και ελλείψει αυτού 

• ΤΕ Διοικητικού /Λογιστικού και ελλείψει αυτού 

• ΔΕ Διοικητικών / Γ ραμματέων 

Όταν το Νομικό πρόσωπο λειτουργεί σε επίπεδο Γ ραφείο 
ως Προϊστάμενος Γ ραφείο ορίζεται υπάλληλος που προέρ¬ 
χεται από τις κατηγορίες ΠΕ και ελλείψει αυτού ΤΕ και ελλεί¬ 
ψει αυτού ΔΕ 

Άρθρο 9 

Γιατο διορισμό, τα καθήκοντα, τους περιορισμούς, το χρό¬ 
νο εργασίας, την αστική ευθύνη, τα δικαιώματα, τις άδειες, 
τις μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, την λύση της 
υπαλληλικής σχέσης και την ιατροφαρμακευτική περίθαλψη 
των υπαλλήλων εφαρμόζονται οι εκάστοτε ισχύουσες νομο¬ 
θετικές διατάξεις. 

Άρθρο 10 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2002 ύψους 5.000.000 δρχ. πε¬ 
ρίπου για το προσωπικό που πρόκειται να προσληφθεί. 

Η μελλοντική επιβάρυνση του προϋπολογισμού του Δημο¬ 
τικού Αθλητικού Κέντρου Χρυσούπολης εφόσον προσλη- 

φθούν όλοι για τα επόμενα οικονομικά έτη δεν μπορεί να 
προσδιοριστεί. 

Η απόφαση αυτή να δημοσιευτεί στην Εφημερίδα της Κυ¬ 
βέρνησης. 

Καβάλα, 27 Φεβρουάριου 2002 

Με εντολή Γενικού Γραμματέα Περιφέρειας 

Η Διευθύντρια 
Σ. ΜΠΑΖΔΡΑ 

-Φ- 

Αριθ.2811 (3) 

Χορήγηση αδείας Ίδρυσης και Λειτουργίας Ερασιτεχνικής 
Σχολής Χορού στην Αικατερίνη Χριστακοπούλου. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Το Ν. 1158/81 «Περί οργανώσεως και διοικήσεως Σχο¬ 
λών Ανωτέρας Καλλιτεχνικής Εκπαιδεύσεως» (ΦΕΚ 
127/Α/13-5-81) 

2. Το άρθρο 15του Ν.1348/83 «Διάλυση του ΝΠΔΔμετην 
επωνυμία ΑΡΜΑ ΘΕΣΠΙΔΟΣ και άλλες διατάξεις» (ΦΕΚ 
47 ΙΑ/ 14-4-83) 

3. Το Π.Δ. 457/83 «Ίδρυση και Λειτουργία Ερασιτεχνικών 
Σχολών Χορού» (ΦΕΚ 174/Α/28-11 -83) 

4. Το Π.Δ. 347/86» Μεταβίβαση αρμοδιοτήτων στους Νο¬ 
μάρχες κλπ» (ΦΕΚ 154/6-10-86) 

5. Το Ν. 2218/94 «Ίδρυση Νομαρχιακής Αυτοδιοίκησης , 
τροποποίηση διατάξεων για την πρωτοβάθμια αυτοδιοίκηση 
και την Περιφέρεια και άλλες διατάξεις». 

6. Τον Οργανισμό Εσωτερικής Υπηρεσίας της Νομαρχια¬ 
κής Αυτοδιοίκησης Μαγνησίας. 

7. Την από 9-4-2001 αίτηση της Αικατερίνης Χριστακοπού- 
λου για την ίδρυση και λειτουργία Ερασιτεχνικής Σχολής Χο¬ 
ρού στη διεύθυνση Αθηνών 39 στον Αλμυρό. 

8. Το Πρακτικό Αυτοψίαςτης Επιτροπήςτου άρθρου 6παρ. 
4 του Ν. 1158/81 , όπως τροποποιήθηκε με την αριθ. ΔΙΟΙΚ. 
Β/2436/15-1-85 (ΦΕΚ 31/Β/21-1-85) κοινή απόφαση των 
Υπουργών Προεδρίας της Κυβέρνησης και Πολιτισμού και 
Επιστημών «Ανασύνθεση και σύσταση συλλογικών οργάνων 
του ΥΠΠΕ και των εποπτευομένων από αυτό Δημοσίων Υπη¬ 
ρεσιών» και αφοράτην καταλληλότητα του επίτης οδού Αθη¬ 
νών 39 στον Αλμυρό Μαγνησίας κτίριο ιδιοκτησίας Όλγας 
Σιάνου όπου θα στεγασθεί η προαναφερόμενη Σχολή Χορού, 
αποφασίζουμε: 

Χορηγούμε στην Αικατερίνη Χριστακοπούλου άδεια ίδρυ¬ 
σης και λειτουργίας Σχολής Χορού με την επωνυμία «ΣΧΟΛΗ 
ΧΟΡΟΥ ΧΡΙΣΤΑΚΟΠΟΥΛΟΥ ΑΙΚΑΤΕΡΙΝΗ». 

Έδρα της σχολής ορίζεται ο Αλμυρός Μαγνησίας 

Η σχολή θα αρχίσειτην λειτουργία της από το σχολικό έτος 
2001 - 2002 . 

Η παρούσα απόφαση να δημοσιευθεί στη Εφημερίδα της 
Κυβέρνησης. 

Βόλος, 19 Μαρτίου 2002 

Ο Νομάρχης 
ΠΑΝΟΣ ΣΚΟΤΙΝΙΩΤΗΣ 

-Φ- 

Αριθ. 1596 (4) 

Επικύρωση του Οργανισμού Εσωτερικής Υπηρεσίας (Ο.Ε.Υ) 
του Δημοτικού Παιδικού Σταθμού Λιδορικίου Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12του Ν. 1188/81 όπως τρο¬ 
ποποιήθηκαν και ισχύουν μέχρι σήμερα. 

2. Τις διατάξεις του άρθρου 12του Ν. 2880/2001. 


3. Τις διατάξεις των άρθρων 26,198 παρ. 3 κ’ 203 παρ.5 του 
Π. Δ. 410/1995 (Δ.Κ.Κ.) 

4. Τις διατάξεις του άρθρου 7 του Ν. 2503/97 

5. Την 3292/15-5-01 απόφαση της Περιφέρειας Στέρεας 
Ελλάδας (ΦΕΚ690/τ. Β75-6-2001) με την οποία συστήθηκεο 
Δημοτικός Παιδικός Σταθμός Λιδορικίου. 

6. Την 21/2001 απόφαση του Διοικητικού Συμβουλίου του 
Δημοτικού Παιδικού Σταθμού Λιδορικίου. 

7. Την 187/2001 απόφαση του Δημοτικού Συμβουλίου Λι- 
δορικίου. 

8. Την 10/2002 σύμφωνη γνωμοδότηση του Υπηρεσιακού 
Συμβουλίου Υπάλληλων Ο.Τ.Α. 

9. Την 5921/9-9-97 (ΦΕΚ 832 /τ. Β’ /16-9-97), απόφαση του 
Γ ενικού Γ ραμματέα Περιφέρειας Στερεάς Ελλάδας «περί με¬ 
ταβίβασης δικαιώματος υπογραφής», αποφασίζουμε: 

Επικυρώνουμε την 187/2001 απόφαση του Δημοτικού Συμ¬ 
βουλίου Λιδορικίου με την οποία εγκρίνει την 21/2001 από¬ 
φαση του Διοικητικού Συμβουλίου του Παιδικού Σταθμού Λι- 
δορικίου και με την οποία κατάρτισε και ψήφισε τον Οργανι¬ 
σμό Εσωτερικής Υπηρεσίας (Ο.Ε.Υ) του Δημοτικού Παιδικού 
Σταθμού Λιδορικίου που εχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
(Ο.Ε.Υ) 

ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΛΙΔΟΡΙΚΙΟΥ 

Ά ρ θ ρ ο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού Λιδορικίου 
λειτουργούν σε επίπεδο Τμήματος. Το Τμήμα του Δημοτικού 
Παιδικού Σταθμού Λιδορικίου αποτελείται απο: 

α) Γ ραφείο Προσχολικής Αγωγής. 

β) Γ ραφείο Διοικητικού - Οικονομικού. 

Ά ρ θ ρ ο 2 

Αρμοδιότητες Τμήματος 

Α) Η Διοίκηση του Τμήματος εποπτεύει, συντονίζει και κα¬ 
τευθύνει το παιδαγωγικό έργο του Σταθμού και γενικά μερι¬ 
μνά για την εύρυθμη λειτουργία του σύμφωνα με τον ισχύο- 
ντα κανονισμό. 

Β) Το Γ ραφείο Προσχολικής Αγωγής επιμελείται την παρο¬ 
χή σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του Σταθμού. 

Γ) Το Γ ραφείο Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες του Σταθ¬ 
μού. 

Ά ρ θ ρ ο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργίατου Σταθμού. 

4. Εισηγείται στο Δ. Σ. του Σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτεχνι- 
κή υποδομή του Σταθμού όπως: 

• τον αριθμό και τις ειδικότητες του προσωπικού που είναι 
αναγκαίο, προκειμένου να διασφαλισθεί η εύρυθμη λειτουρ¬ 
γία του 

• το παιδαγωγικό υλικό και τον πάσης φύσεως εξοπλισμό 

• τις απαραίτητες εργασίες για την επισκευή και συντήρη¬ 
ση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 

να μην δημιουργούνται λειτουργικά προβλήματα στο Σταθ¬ 
μό. 

6. Εγκρίνει και υπογράφει τα αιτήματα των προϊσταμένων 
που αφορούν ανάγκες των γραφείων τους. 

7. Συνεργάζεται αρμονικά με το Γραφείο Διοικητικού - Οι¬ 
κονομικού το οποίο οφείλει να παρέχει κάθε στοιχείο, για να 
διασφαλισθεί η εύρυθμη λειτουργία του Σταθμού και η επί¬ 
τευξη των σκοπών του. 

8. Επιβλέπειτηντήρηση όλωντων απαραιτήτων βιβλίων και 
τηρεί τη σφραγίδα του Σταθμού. 

Άρθρο4 

Καθήκοντα Προϊσταμένου 
Γ ραφείου Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τήρη¬ 
ση του κανονισμού λειτουργίας. 

2. Για την παροχή σωστής προσχολικής αγωγής στα φιλο¬ 
ξενούμενα βρέφη / νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη σω¬ 
στή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος σε 
προσωπικό και πάσης φύσεως εξοπλισμό καθώς και την επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθροδ 

Καθήκοντα Προϊσταμένου 
Γ ραφείου Διοικητικού - Οικονομικού 

1. Είναι υπεύθυνος για την προμήθεια και τον έγκαιρο εφο¬ 
διασμό του Σταθμού μετά αναγκαία τρόφιμα και λοιπά υλικά 
που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.π. του προσωπικού. 

4. Συνεργάζεται με την Διοίκηση του Τμήματος για την κα¬ 
τάρτιση του προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Άρθροβ 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: ΔΥΟ (2) 

Βαθμός Δ' - Α' 

2. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: ΜΙΑ (1) 

Βαθμός Δ' - Α' 

3. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: ΜΙΑ (1) 

Βαθμός Δ' - Α' 

4. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις: ΜΙΑ (1) 

Βαθμός Δ' - Α' 

5. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: ΜΙΑ (1) 

Βαθμός Δ' - Α' 

6. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις: ΜΙΑ (1) 

Βαθμός Ε' - Β' 


7. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: ΜΙΑ (1) 

Βαθμός Ε' - Β' 

Β' ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: ΜΙΑ (1) 

Βαθμός Δ' - Α' 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις: ΜΙΑ (1) 

Βαθμός Δ' - Α' 

3. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις: ΜΙΑ (1) 

Βαθμός Ε' - Β 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: ΜΙΑ (1) 

Βαθμός Ε' - Β' 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός ) μετατρέπονται μόλις κενω¬ 
θούν με οποιανδήποτε τρόπο σε θέσεις κλάδου ΤΕ9 Βρεφο¬ 
νηπιοκόμων σύμφωνα με τις διατάξεις του άρθρου 35 
Ν.2646/1998. 

Ά ρ θ ρ ο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσωρι¬ 
νός), ΤΕ Νηπιαγωγών (προσωρινός) και ΤΕ Βρεφονηπιοκο- 
μίας ως προϊστάμενοι του τμήματος του Παιδικού Σταθμού 
καθώς και του Γ ραφείου Προσχολικής Αγωγής επιλέγονται 
από τους κλάδους ΠΕ Νηπιαγωγών (προσωρινός), ΤΕ Νη¬ 
πιαγωγών (προσωρινός) και ΤΕ Βρεφονηπιοκομίας και ΤΕ9 
Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Γραφείου Διοικητικού - Οικονομικού 
επιλέγεται υπάλληλος του κλάδου ΠΕΙ Διοικητικού - Οικονο¬ 
μικού, ΤΕ17 Διοικητικού - Λογιστικού, ΔΕ Διοικητικού - Λογι¬ 
στικού και ΔΕΙ Διοικητικού - Λογιστικού. 

Άρθροδ 

Γιατο διορισμό, τα καθήκοντα, τους περιορισμούς, το χρό¬ 
νο εργασίας, την αστική ευθύνη, τα δικαιώματα, τις άδειες, 
τις μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη των 
υπαλλήλων εφαρμόζονται οι εκάστοτε ισχύουσες Νομοθετι¬ 
κές διατάξεις. 

Ά ρ θ ρ ο 9 

Οι προβλεπόμενες από τον παρόντα Οργανισμό Εσωτερι¬ 
κής Υπηρεσίας θέσεις κατά Κλάδο καλύπτουν όλους τους 
εργαζομένους στο Ν.Π.Δ.Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την κά¬ 
λυψη των υφισταμένων και μελλοντικών αναγκών των Υπη- 
ρεσιώντου Ν.Π.Δ.Δ.. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προσό¬ 
ντα των υπαλλήλων, την πείρα και τις γνώσεις αυτών σε ειδι¬ 
κά αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανηλίκων τέ¬ 
κνων, έγκυες γυναίκες, τόπος διαμονής κ.λ.π.). 

Προϊστάμενοι Τμήματος και Γραφείων ορίζονται πάντοτε 
με απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι σε 

περίπτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π.Δ.Δ.. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του Προϋπολογι¬ 
σμού του οικονομικού έτους 2002, ο οποίος ενισχύεται από 
τους ΚΑΠ, τροφεία κ.λ.π. ύψους 30.000.000 δραχμών περί¬ 
που εφ' όσον προσληφθούν όλοι και για τα επόμενα οικονο¬ 
μικά έτη το ύψος της δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άμφισσα, 15 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣΓΚΟΛΦΗΣ 

-♦- 

Αριθ. 1599 (5) 

Επικύρωση του Οργανισμού Εσωτερικής Υπηρεσίας (Ο.Ε.Υ) 
του Δημοτικού Παιδικού Σταθμού Πεντάπολης Δήμου Λι- 
δορικίου Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως τρο¬ 
ποποιήθηκαν και ισχύουν μέχρι σήμερα. 

2. Τις διατάξεις του άρθρου 12του Ν. 2880/2001. 

3. Τις διατάξεις των άρθρων 26,198 παρ. 3 κ' 203 παρ.5 του 
Π. Δ. 410/1995 (Δ.Κ.Κ.) 

4. Τις διατάξεις του άρθρου 7 του Ν. 2503/97 

5. Την 3293/15-5-01 απόφαση της Περιφέρειας Στέρεας 
Ελλάδας (ΦΕΚ690/τ. Β75-6-2001) με την οποία συστήθη- 
κε ο Δημοτικός Παιδικός Σταθμός Πεντάπολης Δήμου Λι- 
δορικίου. 

6. Την 8/2001 απόφαση του Διοικητικού Συμβουλίου του Δη¬ 
μοτικού Παιδικού Σταθμού Πεντάπολης Δήμου Λιδορικίου. 

7. Την 188/2001 απόφαση του Δημοτικού Συμβουλίου Λι- 
δορικίου. 

8. Την 12/2002 σύμφωνη γνωμοδότηση του Υπηρεσιακού 
Συμβουλίου Υπάλληλων Ο.Τ.Α. 

9. Την 5921/9-9-97 (ΦΕΚ 832 Ιτ. Β’ /16-9-97), απόφαση του 
Γ ενικού Γ ραμματέα Περιφέρειας Στερεός Ελλάδας «περί με¬ 
ταβίβασης δικαιώματος υπογραφής», αποφασίζουμε: 

Επικυρώνουμε την 188/2001 απόφαση του Δημοτικού Συμ¬ 
βουλίου Λιδορικίου με την οποία εγκρίνει την 8/2001 απόφα¬ 
ση του Διοικητικού Συμβουλίου του Παιδικού Σταθμού Πε¬ 
ντάπολης και με την οποία κατάρτισε και ψήφισε τον Οργανι¬ 
σμό Εσωτερικής Υπηρεσίας (Ο.Ε.Υ) του Δημοτικού Παιδικού 
Σταθμού Πεντάπολης που εχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ) 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΠΕΝΤΑΠΟΛΗΣ 

Ά ρ θ ρ ο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού Πεντάπο¬ 
λης λειτουργούν σε επίπεδο Τμήματος. 

Το Τμήμα του Δημοτικού Παιδικού Σταθμού Πεντάπολης 
αποτελείται από: 

α) Γραφείο Π ροσχολικής Αγωγής. 

β) Γ ραφείο Διοικητικού - Οικονομικού. 

Ά ρ θ ρ ο 2 

Αρμοδιότητες Τμήματος 

Α) Η Διοίκηση του Τμήματος εποπτεύει, συντονίζει και κα¬ 


τευθύνει το παιδαγωγικό έργο του Σταθμού και γενικά μερι¬ 
μνά για την εύρυθμη λειτουργία του σύμφωνα με τον ισχύο- 
ντα κανονισμό. 

Β) Το Γ ραφείο Π ροσχολικής Αγωγής επιμελείται την παρο¬ 
χή σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του Σταθμού. 

Γ) Το Γ ραφείο Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες του Σταθ¬ 
μού. 

Ά ρ θ ρ ο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό έρ¬ 
γο των γραφείων. 

3. Είναι αρμόδιος για την εύρυθμη λειτουργίατου Σταθμού. 

4. Εισηγείται στο Δ. Σ. του Σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτεχνι- 
κή υποδομή του Σταθμού όπως: 

• τον αριθμό και τις ειδικότητες του προσωπικού που είναι 
αναγκαίο, προκειμένου να διασφαλισθεί η εύρυθμη λειτουρ¬ 
γία του 

• το παιδαγωγικό υλικό και τον πόσης φύσεως εξοπλισμό 

• τις απαραίτητες εργασίες για την επισκευή και συντήρη¬ 
ση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 
να μην δημιουργούνται λειτουργικά προβλήματα στο Σταθ¬ 
μό. 

6. Εγκρίνει και υπογράφει τα αιτήματα των προϊσταμένων 
που αφορούν ανάγκες των γραφείων τους. 

7. Συνεργάζεται αρμονικά με το Γ ραφείο Διοικητικού - Οι¬ 
κονομικού το οποίο οφείλει να παρέχει κάθε στοιχείο, για να 
διασφαλισθεί η εύρυθμη λειτουργία του Σταθμού και η επί¬ 
τευξη των σκοπών του. 

8. Επιβλέπειτηντήρηση όλωντων απαραιτήτων βιβλίων και 
τηρεί τη σφραγίδα του Σταθμού. 

Ά ρ θ ρ ο 4 

Καθήκοντα Προϊσταμένου 
Γ ραφείου Προσχολικής Αγωγής 

Είναι υπεύθυνος: 

1. Γ ιατην εύρυθμη λειτουργίατου Τμήματος και την τήρη¬ 
ση του κανονισμού λειτουργίας. 

2. Για την παροχή σωστής προσχολικής αγωγής στα φιλο¬ 
ξενούμενα βρέφη / νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Γ ραφείου γιατη σωστή 
εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος σε 
προσωπικό και πάσης φύσεως εξοπλισμό καθώς και την επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Ά ρ θ ρ ο 5 

Καθήκοντα Προϊσταμένου 
Γ ραφείου Διοικητικού - Οικονομικού 

1. Είναι υπεύθυνος για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλικά 
που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.π. του προσωπικού. 

4. Συνεργάζεται με την Διοίκηση του Τμήματος για την κα¬ 
τάρτιση του προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθροθ 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: ΔΥΟ (2) 

Βαθμός Δ' - Α' 

2. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: ΜΙΑ (1) 

Βαθμός Δ' - Α' 

3. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: ΜΙΑ (1) 

Βαθμός Δ' - Α' 

4. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις: ΜΙΑ (1) 

Βαθμός Δ' - Α' 

5. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: ΜΙΑ (1) 

Βαθμός Δ' - Α' 

6. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις: ΜΙΑ (1) 

Βαθμός Ε' - Β' 

7. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: ΜΙΑ (1) 

Βαθμός Ε' - Β' 

Β' ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: ΜΙΑ (1) 

Βαθμός Δ' - Α' 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις: ΜΙΑ (1) 

Βαθμός Δ' - Α' 

3. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις: ΜΙΑ (1) 

Βαθμός Ε' - Β' 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: ΜΙΑ (1) 

Βαθμός Ε' - Β' 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός ) μετατρέπονται μόλις κενω¬ 
θούν με οποιανδήποτε τρόπο σε θέσεις κλάδου ΤΕ9 Βρεφο¬ 
νηπιοκόμων σύμφωνα με τις διατάξεις του άρθρου 35 
Ν.2646/1998. 

Άρθρο7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσωρι¬ 
νός), ΤΕ Νηπιαγωγών (προσωρινός) και ΤΕ Βρεφονηπιοκο- 
μίας ως προϊστάμενοι του τμήματος του Παιδικού Σταθμού 


καθώς και του Γραφείου Π ροσχολικής Αγωγής επιλέγονται 
από τους κλάδους ΠΕ Νηπιαγωγών (προσωρινός), ΤΕ Νη¬ 
πιαγωγών (προσωρινός) και ΤΕ Βρεφονηπιοκομίας και ΤΕ9 
Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Γραφείου Διοικητικού - Οικονομικού 
επιλέγεται υπάλληλος του κλάδου ΠΕΙ Διοικητικού - Οικονο¬ 
μικού, ΤΕ17 Διοικητικού - Λογιστικού, ΔΕ Διοικητικού - Λογι¬ 
στικού και ΔΕΙ Διοικητικού - Λογιστικού. 

Ά ρ θ ρ ο 8 

Γιατο διορισμό, τα καθήκοντα, τους περιορισμούς, το χρό¬ 
νο εργασίας, την αστική ευθύνη, τα δικαιώματα, τις άδειες, 
τις μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη των 
υπαλλήλων εφαρμόζονται οι εκάστοτε ισχύουσες Νομοθετι¬ 
κές διατάξεις. 

Άρθροθ 

Οι προβλεπόμενες από τον παρόντα Οργανισμό Εσωτερι¬ 
κής Υπηρεσίας θέσεις κατά Κλάδο καλύπτουν όλους τους 
εργαζομένους στο Ν.Π.Δ.Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την κά¬ 
λυψη των υφισταμένων και μελλοντικών αναγκών των Υπη- 
ρεσιώντου Ν.Π.Δ.Δ.. 

Η κατανομή του προσωπικού στο Τμήμα - Γ ραφεία γίνεται 
πάντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά αντι¬ 
κείμενα, κατά την οποία κατανομή θα εξετάζονται και τυχόν 
ειδικές ανάγκες των υπαλλήλων (μητέρες ανηλίκων τέκνων, 
έγκυες γυναίκες, τόπος διαμονής κ.λ.π.). 

Προϊστάμενοι Τμήματος και Γραφείων ορίζονται πάντοτε 
με απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι σε 
περίπτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π.Δ.Δ.. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του Προϋπολογι¬ 
σμού του οικονομικού έτους 2002, ο οποίος ενισχύεται από 
τους ΚΑΠ, τροφεία κ.λ.π. της τάξεως των 30.000.000 δρχ. (Ε 
88.041,09) περίπου, εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί να 
προσδιορισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άμφισσα, 15 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΓΚΟΛΦΗΣ 

